**A LEXUS LS A JÖVŐ BIZTONSÁGI RENDSZEREIT KÍNLÁLJA - MA**

**Az immáron Magyarországon is rendelhető, a hazai márkakereskedésekben decemberben érkező, a prémium luxuslimuzinok szegmensét ismételten újrafogalmazó** [**Lexus LS**](https://www.lexus.hu/lexus-today/the-new-ls/#Introduction) **szedánban a japán luxusmárka minden eddiginél magasabbra tette a mércét a biztonság terén: a ma ismert aktív biztonsági rendszerek továbbfejlesztése mellett több világelső technológia is helyet kapott a márka csúcsmodelljében. A LS zászlóshajó lesz az első Lexus, amelyben nemcsak a Lexus Safety System + továbbfejlesztett megoldásai jelennek meg, hanem mindezt még a Lexus Safety System + A csomag kifinomult vezetősegítő és fejlett ütközésmegelőző technológiái is kiegészítik.**

A modelljeinek elnyűhetetlen megbízhatóságáról és kimagasló biztonságáról, valamint az azokban megtalálható [legfejlettebb környezetbarát hibrid technológiáról](https://www.lexus.hu/hybrid/) ismert japán prémium márka Lexus Safety System + A elnevezésű csomagjában megtalálható az aktív kormányzási asszisztens, amely (világelső technológiaként) segít elkerülni azokat az ütközéseket, amelyek már nem előzhetők meg kizárólag automatikus fékezéssel, valamint az első keresztirányú forgalomfigyelő, ami a kereszteződésekben fenyegető ütközésre figyelmezteti a vezetőt. E rendszerek mellett szerepel még az autót a sávban tartó Lexus CoDrive és más technológiák is, amelyek magas szinten támogatják a biztonságos közlekedést. Az új LS-ben emellett további megoldások is működnek, amelyek számos különféle vezetési helyzetben segítik a biztonságosabb és nyugodtabb autózást. Ezeket úgy tervezték meg a Lexus mérnökei, hogy használatuk egyszerű és ösztönös legyen: jó példa erre a nagyméretű, színes head-up display (HUD) és multi-információs kijelző, amelyek összehangoltan működnek az autó biztonsági rendszereivel.

**ÜTKÖZÉS ELŐTTI BIZTONSÁGI RENDSZER GYALOGOSÉSZLELŐVEL ÉS AKTÍV KORMÁNYZÁSI ASSZISZTENSSEL**

Az új LS az első Lexus-modell, amelynek gyalogosészlelővel kiegészített ütközés előtti biztonsági rendszere a már jól bevált funkciók mellett – világelső technológiaként – a gyalogosok helyzetét is jelzi, és ennek megfelelően automatikusan vezérli a kormányművet és a fékrendszert.

Ha a gyalogosészlelés gázolásveszélyt feltételez, animációval jelzi a gyalogos helyzetét és irányát a Head-Up Display által kivetített nagyméretű, színes képen, így a vezető ösztönösen azonosítja a veszélyhelyzetet. Az aktív kormányzási asszisztens felismeri, ha egy gyalogos az autó elé készül lépni, és felméri, hogy a gázolás elkerülhető-e kizárólag fékezéssel; ha nem, akkor a rendszer a vezető riasztása és a fékek működtetése mellett automatikus kormányzással is közbeavatkozik, segítve a gázolás elkerülésében vagy a baleset súlyosságának enyhítésében. A rendszer automatikusan ellenőriz minden járművet az autó holtterében, és még a motorkerékpárokat is észleli.

**LEXUS CODRIVE FEJLETT VEZETŐSEGÍTŐ TECHNOLÓGIA**

A Lexus CoDrive sávkövető asszisztenciával (LTA) egészíti ki az adaptív sebességtartó automatika alapfunkcióját, az autóvezető szándékával megegyező kormányzási nyomatékot biztosítva. A vezetés közben észrevétlenül segítő rendszer a kanyargós úton vagy közlekedési dugóban nagy mértékben csökkenti a vezető kifáradását. A Lexus CoDrive az LS nagyméretű HUD-képével és multi-információs kijelzőjével összehangoltan működik, hogy az autós mindig egyértelműen tisztában legyen a vezetősegítő funkció működésével.

**SÁVKÖVETŐ ASSZISZTENS**

A sávkövető asszisztens (LTA) kormányzással tartja az autót a kijelölt sávban, amikor az adaptív sebességtartó automatika működik. Amellett, hogy kamerával figyeli a sáv vonalvezetését, az elöl haladó jármű nyomvonalát is ellenőrzi, így az autót akkor is a sávban tartja, ha nem láthatók megfelelően az úttestre felfestett felezővonalak, illetve araszoló forgalomban is, amikor a járművek nagyon kis távolságban követik egymást.

**KÉTLÉPCSŐS ADAPTÍV FÉNYSZÓRÓRENDSZER**

A felső részén 8, alul pedig 16 LED fényforrással (mindkét oldalon) működő kétlépcsős adaptív fényszórórendszer optimális látási viszonyokat biztosít azáltal, hogy külön kapcsolja ki/be a LED-fénysorokat, s így finomabban vezérli a fénycsóva erősségét és hosszát, mint a jelenlegi, LED-alapú AHS rendszer. Az új technológia segítségével a vezető dinamikusabban autózhat a szembejövők elvakítása nélkül, miközben járműve is jobban látható lesz éjszaka.

**ELSŐ KERESZTIRÁNYÚ FORGALOMFIGYELŐ**

Az útkereszteződésekben bekövetkezett ütközések elkerülését segítő első keresztirányú forgalomfigyelő (FCTA) egy előre tekintő radarral működik, és figyelmezteti a vezetőt, ha a nehezen belátható kereszteződésben egy másik jármű közeledik oldalirányból. Ha az LS a közelítő járművet figyelmen kívül hagyva továbbhalad, a multi-információs képernyőn is felvillan a figyelmeztetés, és hangjelzés szólal meg.

**JELZŐTÁBLA-FELISMERŐ RENDSZER**

A jelzőtábla-felismerő (RSA) a kamerából kapott jelek és a navigációs rendszer térképének adatai alapján nyújt tájékoztatást, megjelenítve az információkat az LS nagyméretű HUD-képén és a multi-információs képernyőn, csökkentve ezzel a vezető fáradtságából adódó figyelmetlenség esélyét, és biztonságosabbá téve az autózást.

**A LEXUS SAFETY SYSTEM + FUNKCIÓINAK TOVÁBBFEJLESZTÉSE**

A Lexus továbbfejlesztette a PSC, az LDA és a adaptív sebességtartó automatika teljesítményét a Lexus Safety System + csomagban, ami a vadonatúj LS-ben a Lexus Safety System + A csomaggal egészített ki.

**ÜTKÖZÉS ELŐTTI BIZTONSÁGI RENDSZER**

A továbbfejlesztett ütközés előtti biztonsági rendszer (PCS) már a kerékpárosokat, sőt az éjszaka sötétjében sétáló gyalogosokat is felismeri, és hatékonyabban lassítja le az autót. Gyalogos észlelésekor például akár 60 km/órával is képes csökkenteni a sebességet, javítva ezzel a gázolás elkerülésének esélyét.

**SÁVELHAGYÁSRA FIGYELMEZTETŐ RENDSZER**

A felfestett sávok felismerése mellett a sávelhagyásra figyelmezető rendszer (LDA) immár arra is képes, hogy megkülönböztesse az aszfaltcsík szélét az út menti fűtől, sártól és útszegélytől. A rendszer így akkor is képes a kisodródásra figyelmeztetni a vezetőt és ellenkormányozni, ha az úton nincsenek a sáv szélét jelző vonalak.

**ADAPTÍV SEBESSÉGTARTÓ AUTOMATIKA**

A rendszer eddig is kimagasló teljesítményét sikerült tovább fokozni egy újonnan kifejlesztett, szélesebb látószögű, milliméteres hullámhosszú radar és egy nagyobb látótávolságú kamera alkalmazásával. A dinamikus radarvezérlésű sebességtartó automatika álló helyzetből is simán, zökkenőmentesen gyorsítja az autót, és akkor is egyenletesen lassít, ha hirtelen sebességcsökkentésre van szükség, kellemes biztonságérzettel töltve el az utasokat.

**TOVÁBBI AKTÍV BIZTONSÁGI TECHNOLÓGIÁK**

Az új LS egyéb megoldásokat is alkalmaz a jármű és az utasok védelmére: parkolás közben is figyelmezteti a vezetőt az ütközésveszélyre, és manőverezés vagy kanyarodás közben megmutatja az autó közvetlen környezetét.

**PARKOLÁSSEGÍTŐ FÉKEZÉS**

Az LS kis sebességtartományban működő fékasszisztense egyetlen csomagban foglalja össze mindazt, ami a biztonságos parkoláshoz kell, mivel a vezetőnek ilyenkor rengeteg dologra kell ügyelnie: járművek érkezhetnek a holttérből, gyalogosok jelenhetnek meg az autó mögött – és akkor még nem beszéltünk a falakról vagy a különféle utcai tárgyakról. A már létező intelligens parkolássegítő radar és a hátsó keresztirányú forgalomfigyelő automata fékezés technológiákat kiegészítő berendezés a világon elsőként kínál hátsó gyalogosfigyeléssel egybekötött automata fékezést. A rendszer a tolatókamerával fedezi fel az autó mögött feltűnő gyalogosokat, amire figyelmezteti a vezetőt, és szükség esetén fékez is.

**PANORÁMA MONITOR OLDALNÉZETI ÉS KANYARNÉZETI FUNKCIÓKKAL**

Az autó környezetét megmutató panoráma monitor új funkciókkal egészült ki: az egyik az autó melletti szabad területet mutatja, a másik pedig azt, hogy mennyi hely áll rendelkezésre a forduláshoz. Az oldalsó szabad területet jelző funkció az LS műszerfali kijelzőjén jeleníti meg az autó előtti és melletti rész képét, amit a vezető olyan szögből lát, mintha az autó mögül, a magasból tekintene az útra; így könnyebben megbizonyosodhat arról, hogy egy szűk utcában mennyi hely marad Lexusának, amikor elhalad egy másik jármű mellett. Amikor ez a funkció aktív, a kanyarnézeti kép is automatikusan megjelenik, a kormányzásnak megfelelő oldalról mutatva az autót, és segítve a vezetőnek, hogy ne hajtson rá az útpadkára vagy a járdaszegélyre.

1Az AHS a Lexus teljes modellpalettájához megrendelhető, kivéve a CT modellt, amiben automatikus távolságifény-vezérlés (AHB) működik; ez a rendszer a CT előtt haladó és a szembejövő járművek fényeit érzékelve automatikusan vált a távolsági és a tompított világítás között, kiváló látási viszonyokat biztosítva a többi közlekedő elvakítása nélkül.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com